حۆقوق — موثبت و نورماتیو حۆقوق نظریه‌سینه گؤره ایجتماعی موناسیبت‌لری تنظیملین، دؤولتین موعیّن‌لشدیردیی و سانکسیالاشدیردیغی، دؤولت طرفیندن قورونان، عۆموم‌مجبوری داورانیش قایدالارینین مجموسو، لیبرال حۆقوق نظریه‌سینه گؤره ایسه هر بیر شخص اۆچون برابر آزادلیق و عدالتی اؤزون‌ده نظرده توتان نورما و قایدالارین مجموسودور. "حۆقوق" سؤزو عربجه‌دن "حاق" سؤزونون چوْخ‌لوغونو ایفاده ائدیر. بۇ سؤز اینگیلیس دیلینده "right" سؤزونه اۇیغون گلیر. چاغداش حۆقوق ادبیاتیندا حۆقوقون عۆمومی قبول ائدیلمیش آنلاییشی یوْخدور. مۆختلیف نظریه‌لرده حۆقوقا فرقلی تعریف وئریلمیش‌دیر.